
Кгакбу р 
ВіЬіокека ЈадіеойѕКа, х1. 5%. 


40 ПН: 


Аппу 


Ор1а{а росозуа ціѕгсгопа соібуКка 


Львов, четверг дня 13 мая (30 кытня) 1937 

Орган Лемковского Союза 

ИХ 2 


Выходит в каждый четверг. 


Редакция и администрация в Крыниці. — Адрес „„Лемко“ Крыница. 


Пренумерата в краю: 

30 грошей місячно, 

$0 ‚  Квартально, 
1.50 „ Полрочно, 
з зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ц'ла сторона 120 зл., 1/2 сто- 
роны 60 зл., !/ стороны 35 зл., 
Чз стор. 20 зл., 1/1 стор. 10 зл.; 
оголошеня малы за 1 мм. 20 тр., 
в тексті 30 гр., перед текстом 
40 гр. При місячном и долшом 
оголошеню значна знижка, 


Конто чекове Нр. 404.155. 


В Москві закрыто церкви в страстну суботу. 


Московскы власти зарядили закрыти в 
Велику Суботу всі церкви ют год. 7. рано до 
тод. 3 вечером. Зарядженє таке отняло у лю- 
дей возможность молити ся у гроба Христа 
Спасителя. Оно противорічит $ 124. консты- 
туции, котра „гварантув свободу религии граж- 
данам всіх исповіданий“. 

Газеты подают, же московскы власти вы- 
дали таке заряджене прото, бо бояли ся, што 


може дойти до авантур меже людьми, молячи- 


Газеты с Москвы доносят, же на, совітской 
Украині грозит голод, выкликаный планным 
станом прошлорочных засівов и весняных за- 
сівов. Уж тепер зауважат ся великый недоста- 
ток паши и колхозникы бют статок и домаш- 
ны птахы. Ціна масла подскочила на 25 ру- 
блей за 1 кильо. При заробках колхозников 90 
до 250 рублей мюячно вст то ціна страшно вы- 


ма ся в церквах и коло церквей и безбожника- 
ми, принимаючима участь в первомайскых де- 
монстрациях. 

Аж вечером о 8 годин! открыто Божи хра- 
мы и потягнули масы народа в сторону дер- 
квей. Тоты процесии ріруючих с кошиками и 
пасхами в руках представляли чудачный Вид 
на тлі первомайскых плякатов и червеных 
прапоров. 


В и а иена лиф 1 


УКРАИНІ ГРОЗИТ ГОЛОД. . 


сока. Сельске населенє масами хоче достати ся 
до міст, хоц и в містах бракує провиянтов. 

Разом «с ростом цін провиянтов подносят 
ся ціны обутя и материялов. Скоряны череви- 
кы коштуют 50—250 рублей, полотняны 80— 
120 рублей, а высокы скорні с холявами до 300 
рублей за пару. 

Страшна екзекуция проказных в Кытаю. 


Кытайскы тазеты с Кантону подают опис 
страшной екзекуции, яку выполнено на 200 
кытайцах, хворых на проказу. 

В кольонии для проказных пребывало 215 
проказных, котрых власти постановили позбы- 
ти ся. Вах хворых заманено на 2 кораблі, го- 
ворячи им, же перевезут их до другого обоза, 
находячого/ ся на иншом острові. Проказны 
сориєнтовали ся, же хотят их потопити и шма- 
рили ся на обслугу кораблей и завладіли ко- 


раблями. Втотчас начальство кораблей роспо- 
чало с хворыма переговоры, котры довели до 
угоды. 

Хворы згодили ся вернути до пристани, 
где приречено им, же будут помицены в той 
кольонии, с котрой выіхали. Ту однак хворых 
выстріляно, а гдеякых недобитых посыпано 
вапном и похоронено разом с убитыма в одной 
великой могылі. 


До чого допровадил Росию комунизм. 


Каждый с нас знав о том, же Росия была, 
перед войном шпихліром цілой Европы. Уро- 
жайна земля Сыбири и Украины давала так 
богаты вроды, же выстарчали они на пару 
літ; прото тыж с росийскых портов вырожено 
масу зерна до инших краев, а в внутрі дер- 
жавы был такый достаток, же по реставраци- 
ях и гостинницах каждый мог істи до волі хлі- 
ба за, дармо, 


О той самой Росии пишут тепер, же па- 
нує там голод. С року на рок поменьшат ся 
там соране поле, а в том році дошло до того, 
же всього обсіяно лем */з часть поля, а решту 
оставлено на толоку. 

Падат там также в застрашаючий способ 
число коней, статку и безрог. И нич дивного, 
же вст там зле, бо всяди инде, як в урядах, 
фабрыках, копальнях и т. д. даст ся впрова- 

дити 5-0 ци 6-годинный день роботы, але при 
сельском господарстві тото мусит допровадити 
до банкротства. 

Газда мусит робити втотчас, як 6ст ку то- 
му отв'тный час и не може недоборонити за- 
сіяното зерном поля, або оставити сухого’ сі- 
на ци зерна перед дожджем на поли, — бо 
минула година роботы. 

Газда мусит нераз робити без отпочинку по 
15 и больше годин денно, бо иначе наразил бы 
на втраты своє господарство. Але так робит 


_он лем втотчас, коли робит для себе и своей 


родины, — коли знав, же его тяжкый, мозо- 

листый труд принесе єму самому користи, 
На чужом и для чужих так робити не за- 

хоче и не буде. А в Росии тепер газда має ро- 


бити именно не для себе и не для своєй ро- 


дины, бо там вшиткы грунты перешли на 
державу и никто не може мати своего власно- 
го грунту, своей власной затороды. Там ва 
грунты, находячи ся на терені великой дер- 
жавы, перешли на власность той державы, а 
всі давны селяне - газдове стали ся роботни- 
ками. 

Тоты давны властителі грунтов, котрым 
отобрано их землю и котрых замінено в без- 
домных роботникор, не могут робити так ста- 
ранно, як робили давнійше для себе, занедбу- 
ют ся в роботі и тото допровадило Росию до 
того, же тота краина, котра своим зерном мог- 
ла бы выкормити людей с цілого світа, не мав 
тепер хліба для своего населеня. До того до- 
провадил Росию комунизм. 

Але по што пише ся тото вшитко? Што-ж 
може нас обходити зла господарка в инших 
краях? Ой обходит нас тото и то дуже, бо и у 
нас агитация комунистычных агентов опано- 
вала, многы организации роботников по мі- 
стах и фабрыках и поволи переносит ся на, се- 
ла. Облегчуе им роботу в великой мірі нужда 
на селі и тіснота грунту. 

Але хлоп мусит мати свой власный, здо- 
ровый розум и не позволити баламутити ся 
ріжным комунистычным агитаторам, бо луч- 
ше ест мати, хоц бы и мало, але своего вла- 
сного поля, як быти роботником на чужом 
грунті, котрый в случаю опанованя краю че- 
рез комунизм, стал бы ся власностьом дер- 
жавы. 


ШЕШЕ, 30.3. 

Пиянство причином всякых злочинов. 


Професор Вахгольц собрал цікавы цы- 
фры, котры выказуют, же найчастійше причи- 
ном убийств и всякых инших несчасть 6ст пи- 
янство, роспуста и горілка. 

В Росии в часі войны, коли заказано в 
заталі продавати всякы напиткы, число злон 
чинов поменьшало ся аж о 90 процент. В по- 
лицийных арестах было пусто, а и в вязницах 
судовых не было вязней. 

Як в Единбургу закрыто шинкы, число 
преступников дораз в першом році змаліло с 
1357 до 228. 

В Польщі, ведля статыстыкы, 80 процент 
преступлень и злочинов вст пополненых при 
пиятыці, або под вплывом алькоголю. Причи- 
на вст ясна. В затрутом через алькоголь моз- 
гу слабне воля, счезат почутє отвітственности, 
берут верх низкы инстынкты. Повстают за- 
давнены, або и выимагинованы уразы, нена- 
висть и жажда мести и родит ся злочин. 

Покол!нв алькоголиков, то переважно 
псыхопаты и выродкы псыхичны и мораль- 
ны Найгрозн'йши бандыты, то не лем пиякы, 
але и сыны пияков. Клясычным приміром мо- 
же быти славный дюссельдорфскый вампир 
Куртен, котрый мал на своєй совісти числен- 
ны убийства и инши злочины, Был он сыном 
ноторычного пияка. 

Др. Пулавскый выписал, чим были на- 


Дочка одного с найбогатших промышлен- 
ников болгарскых Панчева, познакомила ся 
перед 6-ома місяцами в Софиис бідным хеми- 
ком Милорадом Дандуковым. 

Одыначка богача, именем Божилика по- 
любила горячо хемика. Але Дандуков был бі- 
дный и жил с невеликых доходов своей мате- 
ри, котра была вдовом. Жил на передмістю и 
проводил час на безчисленных хемичных екс- 
перыментах. 

Божилика была красна и романтычна. 
Сказала она Дандукову, же ей отец вст доста- 
точно богатый, штобы помочи молодому супру- 
жеству. Отец однак заявил дочері, же вына- 
ход Дандукова не мав жадной вартости ани 
торговельной, ани научной и не позволил ей 
встрічати ся с Милорадом. 

Божилика рішила помстити ся на отці и 
урядила штрайк толодовый. Другого дня го- 
лодовкы Панчев призвал найлучших лікарей 
Софии, котры подняли ся такым ци иншим 
способом кормити одыначку ботача. Божили- 
ка признала себе за поб:джену, але не резы- 
тновала однак с мести. 

Наконец придумала она месть страшну, 
достойну ей великой любви. Написала лист до 
отца, в котром заповіла єму, же не прорече до 
никого ани одно слово так долго, покаль не 
побере ся с любимым. 

Панчев не брал початково поважно єй у- 
гроз, уважаючи того за капрыз. Помылил ся 
однак. Божилика не прогварила от того часу 
ани слова и не хотіла ся с никым видіти: С ро- 
дичами и со службом бесідовала на мигы. 
Просьбы и угрозы отца нич не помогли. О єй 
штрайку бесідовано в цілой Софии. 

Панчев наконец уступил. Постановил от- 
найти Милорада. Показало ся однак, же мати 
вто умерла, а он сам выйхал с Софии. До те- 


пер не нашла єго полиция, ани вынаняты 
прыватны детектывы. 
А красна Божилика не хоче, перервати 


молчаня. Прорече перше слово, коли в дверях 


До чого допроваджат любов. 


слідникы одной пияцкой родины. Отец пияк 
и мати пиячка. Через 4 поколіня было в той 
родині 26-еро людей. В том числі было 5 пи- 
яков; 3 бортаковатых, 4 венерычных, 2 вари- 
ятов, 3 истерычкы, 4 преступников и 4 водо- 
головых. Разом 25-0х наслідников ненормаль- 
ных, а лем оден здоровый. 


* 
х х 


Німецка, служба здоровя подає цікавы цы- 
фры, в якых дйях тыждня припадат найболь- 
ше злочинов. На 380 злочинов пополненых в 1 
році в Дюссельдорфі, припадат 168 на неді- 
лю — день забав и пиятыкы; 68 злочинов п0- 
полнено в понеділок, бо по пиятыці прихо- 
дит до смутных родинных розрахунков. Во 
вторник, середу и четверг — мало злочинов, 
а в пятницу найменьше, бо лем 17. Нич див- 
ного, бо люды робят, а с битком ждут на су- 
боту, день выплаты роботников. На тот ‘день 
припадат аж 62 преступленя. 

С тых приміров видно, же торілка и пи- 
ятыка веде людей до згубы и несчастя. По- 
нятно, алькоголь шкодит найбольше организ- 
мови дітей. Прото тяжко кривдят свои діти 
тоты легкомысленны родичи, котры позваля- 
ют дітям, а не раз аж и сами им дают пробо- 
вати горілку, або инши напиткы. 

єй комнаты стане Милорадо. А того не могут 
найти и не знати, ци и коли найдут одыно- 
кого человіка, котрый може перервати штрайк 
молчаня „богатой. болгаркы. .. . ПРИРО 


Милионы здобыты 
пястуком. 


Сут люды и тепер, котрых Бог обдарил ве- 
ликом силом и они пястуками здобывают ма- 
вток. До такых належит в першом ряді амеры- 
канец Тунней. ее не лем здоровы пясту- 
кы, але здоровый розум. Прото тыж знал, ко- 
ли зняти мундур моряка амерыканской вовн- 
ной фльоты и выступити на рингу, тому по- 
трафил он выробити собі в своєй отчизні та- 
ку популярность, же именовано его поручни- 
ком марынаркы, а Ню - Йорк надал єму по- 
четне гражданство, тому то выборол он собі 
пястуками красный маєток в сум! понад 2 ми- 
лиони доляров и тому он — сын бідного робот- 
ника — оженил ся с внучком богатого бан- 
кера. 

Кром! того знал он, же лучше выцофати 
ся с рингу в полн! славы, яко николи непо- 
бідженый боксер. Однак не лем прото вст Тун- 
ней мудрым человіком. Он, хоц самоук, росши- 
рил свои знаня до той степени, же уходил за 
спеца в области діл штукы, а оден универсы- 
тет запросил го своего часу до, выголошеня от- 
читов о творчестві Шекспира. 

Тунней пробовал также писати и великы 
амерыканскы выдавництва хотіли му добре за- 
платити за друк его памятников, але он во- 
лит их выдруковати власным коштом. 

По Европі іздит Тунней для приятности, 
оглядаючи головно галерии образов и театры. 
Подорожує, як магнат и где лем ся покаже, 
єго величезный рост и кольосальны пястукы, 
звертают на него загальну увату, особенно то- 
му, же має он незвычайно добру товариску 
огладу. 


Ме Ч. 17. (151) 

В Амерыці Тунней разом с родином т. в. 
с женом и троима малыма дітьми, с котрых 
наймолодше мав лем !/ року, жив на малень- 
ком прибережном острові, котрый закупил ці- 
лый и переобразил на направду яародійску за- 
кутину. 

На рингах уж не выступат, але бокс упра- 
вят для себе и каждого дня, аж и в часі по- 
дорожи, не занедбує вправ. Не думат уж о пу- 
бличных выступах, бо повідат, же яко 38-літ- 
ный мужчина єст уж за старый и не хоче втра- 
тити свою славу, котру здобыл в 58 мечах. 


Борба со щурами. 


Щуры можут ся стати великым несча- 
стем для газды, бо розмножуют ся барз скоро. 
Они розносят также такы хвороты, як чума, 
холера и трыхина у свиней. Одна пара щуров 


може дати рочно около 800 штук потомства, 


котры в році с`ідят около 600 сотн. зерна. 
В приморскых портах щуры розмножили 


ся так численно, же выряджают они величез- 


ны втраты и не можна их ничим выгубити. 
Пробы выбитя их бомбами або вытрутя так- 
же мало помагают, бо щуры все на час выно- 
сят ся в друге місце. Борба с нима вст труд- 
на, бо они сут недовірчивы и осторожны. Про- 
то тыж и трутку оминают они и не принима- 
ют єй. 

Штобы успити их осторожность, треба да- 
вати им через якыйси час корм нпр. дост рід- 
кы терты картофлі. Коли щуры через пару 
дней сдают картофлі, можна до них додати 
труткы нпр. морску цыбулю. 

Штобы не потрули ся том трутком куры, 
добре вст зробити © досок, малу „скриночку с 
отворами по обох боках, штобы щуры мотли 
ся помістити и до такой скринкы давати трут- 
ку. Таксамо можна вытрути и мыши. 


Як отзвычаити коня 
от кусаня, 


Каждый селянин знав, якы То клопоты 
сут с конем, котрый кусат. Навычка тота вст 
спричинена, найчастійше злым и неумілым об- 
ходженєм ся с конем, хоц быват часом и на- 
слідственна. 

Кусаючи кон? стают ся часто причином 
несчастя и неоден газда заплатил уж за шко- 
ды и втраты, выкликаны послїдствиями уку- 
шеня через коня. 

От той навычкы вст барз трудно отучити 
коня. Битве коня, або впыханє єму до пыска, 
горячой моркви ци солонины нич ту не помо- 
же, а може лем попечи язык коневи. 

Скорше можна отучити коня кусати при 
помочи смердячого мяса. Як відомо, конь має 
барз добрый нюх и не переносит смердячого 
мяса. Прото, подходячи до кусаючого коня, 
належит мати набитый на патык кусок силь- 
но вонячого мяса, Конь в такых разах забы- 
ват о кусаню и отвертат голову. Парукратне 
повторенє такого досвіда може отучити коня 
совсем от злосливого кусаня. 

Способ вест недоротый и каждый може єго 
выпробовати. 


талоне ГОМАН МРОТ" | 
КУПЛЮ ВЕЛИКУ ИЛЮСТРОВАНУ БИБЛИЮ 
О. МАЩАКА. 


Адресовати до администрации „Лемка“ 
Крыница. 


Ч. 17. (451). 


ЛЕ М КӨ” 


КОМУНИКАТ Ком) 
в справі правных приписов в стрефі надграничной. В справі войсковых вправ. 


В Дневнику Законов Р. П. Ч. 12. поз. 84. 
с дня ‘22. П. 1937. р. появило ся зарядженє 
Министра Справ Внутр. с 22. І. 1937. р. в спра- 
ві выконаня зарядж. През. Р, П. о границах 
Державы с дня 23. п лозы 
11. поз. 83. с Т. 1937). 

Понеже зарядженє тото вводит ряд огра- 
ничень в многых місцевостях повіта новосан- 
децкого, а особенно в стрефі надграничной, 
обнимаючой мїсцевости: в тмин! Тылич — 
громады: 'Тылич, Мушинка; в гмині Мушина, — 
громады: Войкова, Дубне, Лєлюхов, Милик, 
Андреевка, Жегестов, часть міста Мушины, 
часть міста Пивнична; в тмин: Пивнична — 
громады: Зубрик, Верхомля Велика (часть), 
Ломница (часть), прото подав ся до відома, 
же: 

1) каждый, кто стало або часово жиє в над- 
граничной стрефі, т. зн. в выже вычисленых 
місцевостях, ест обовязаный мати личну ле- 
зитымацию (довуд 0соб:сты), выставленый че- 
рез Заряд Городскый або Гминный (кромі ді- 
тей до 13 літ) в термині не позднійшом, як до 
дня 22. мая 1937. р. 

2) оды, котры хотят поселити ся в при- 
граничной стрефі, мусят одержати на тото по- 
зволенв Староства. Припис тот не обовязув 
польскых граждан, котры жиют што наймень- 
ше от дня 22. жолтня 1986. р. в місцевостях, 
лежачих в приграничной стрефі, маючих в 
приграничной стрефі нерухомый маєток и не 
жиючих в нем, а также членов родин людей 
выже вычисленых, жиючих с нима в одном 
домашном: тосподаретвї, вели ходит о пребы- 
вне ‘на’ пространствах; вычислевых в 295 
ках. Также не обовязув тот припис державных 
и самоупрарных урядников, вояков в чинной 
службі и членов их родин. 

3) Рух особовый в пасі граничной дорогы 
вст забороненый. Заказ тот нё дотычит дорог 
перерізуючих пас траничной дорогы и веду- 
чих безпосередно до переходов на граничных 
пасах. Властителі грунтов, положеных в пас! 
граничной дорогы и члены их родин, жиючи 
с нима в одном домашном господарстві, а так- 
же роботникы стало у них затруднены, могут 
пребывати в пасі дорогы граничной в часі от 
ысходу до западу сонца в цілях господарскых 
и фаховых. Ограниченя тоты не дотычат уряд- 
ников державных и самоуправных, а также 
вояков в чинной службі, всли они пребывают 
в пасі граничной дорогы в справах службовых 
на основі выставленых делегаций або посві- 
док, а также людей, управненых. до рыболов- 
ства и ужиткованя граничных вод, котры ма- 
ют позволенв Староства. 

4) Отрілянє с пального оружия в пригра- 
ничной стрефі вст заборонене. Заказ тот не до- 
тычит уживаня пального оружия в цілях 
службовых, в цілях школьных и спортовых на 
стрільницах, а также в часі ловов. 

5) Ловы в приграничной стрефі без спе- 
цияльпого позволеня Отароства сут забороне- 
ны. Позволеня будут выдаваны одноразово и 
часово. Люды, котры будут мати часовы по- 
зволеня, сут обовязаны повідомити за каждым 
разом о наміреню урядженя ловов, што най- 
меньше на 12 годин передом, найблизший по- 
стерунок сторожи граничной. Нозволеня не 
дают права польовати на терені близшом як 
200 метров от границы. 

6) Уживанє выбуховых материялов для 
цілей господарчих в приграничной :етрефі, не- 
зависимо от инших ограничень, выплываючих 


с приписов, вст дозволене лем по попередном 
повідомленю, што найменьше на 24 годин по- 
стерунку Сторожи граничной. 

7) Посйдане всякого рода фотографичных 
апаратов а также робленв знимок фотографич- 
ных и фильмовых на терені приграничной 
стрефы, без специяльного позволеня Старо- 
ства, ест заборонене. Заказ посіданя фотогра- 
фичных апаратов не дотычит людей переіз- 
джаючих без задержаня ся через терен при- 
граничной стрефы. 

$) Посіданє в приграничной стрефі вся- 
кого рода апаратов, уряджень и инших 
средств, даючих возможность порозумленя ся 
на отдаль (нпр. телефон, телеграф, радио и 
т. п.) кромі апаратов радиофоничных отбера- 
тельных, вымагат специяльного позволеня 
Староства, независимо от позволень · другых 
властей, вымаганых через отвітны ` приписы. 
Также выматане ест позволенє на хованє вся- 
кого рода голубов. Не дотычит тото однак у- 
рядов и органов державных и самоуправных, 
а также предприеметв державных. бсли иде 
о хованє голубов, то не дотычит тот припис 
людей ведучих годовлю в порозумленю и под 
присмотром войсковых властей. 

9) Рыболовство в водах граничных, добы- 
ване материялов с корыт тых вод, а также 
плаванє на тых водах, выматат специяльного 
бозволеня властивого Староства, без огляду 
на місце ловлі и роспочатя плаваня на гра- 
ничных водах. 

10) Псы на терені граничной стрефы ма- 
ют быти держаны и ведены все на увязи, если 
не находят ся в кругу ‘мёшкань и `забудовань. 
посцодарскых так замкнёных, або огородже- 
ных, же не дают возможности выдостати ся 
псу на вні. Припис тот не обовязув овчар- 
скых псов, перезначеных до стереженя стат- 
ку, а также псов ловецкых, если сут зголоше- 
ны в Отаростві и заосмотрены в отвіїтны озна- 
кы и товаришат стрільцам и пастухам, а так- 
же псов службовых, належаючих до органов 
безопасности и охороны траниц. 

Приписы тоты обовязуют от дня 23. квіт- 
ня 1937. р. 

Обовязок приписов $. 1. и 2. зарядженя 
Мин. Справ Внутр. с 22. І. 1937. р. (Дн. З. 
Р. П. Ч. 12. поз. 84) относячих ся до ограни- 
чень в купні нерухомостей в граничном пасі 
(в цілом повіті новосандецком) через поль- 
скых граждан, был отложеный через Мин. 
Справ Внутр. до дня 1. липня 1937. року. До- 
тычне зарядженє появит ся в найблизших 
днях в Дневнику Законов Р. П. 


КРЕХКЫ КОПЫТА У КОНЕЙ. 

У коней случат ся часто, же мают крех- 
кы копыта. Рог ломит ся легко и отпадат кус- 
ками, што не лем брыдко выглядат, але и у- 
труднят кутє коня, при том подковы часто от- 
падают и губят ся, 

Добрым ліком на тото ест лянолина; ко- 
тру можна купити в каждой аптыці. Копыто 
треба передом вымыти с бруду чистом, холод- 
ном водом, обсушити, а коли копыто вст уж 
совсем сухе, втерати в копыто и в корону че- 
рез 2—3 минут лянолину. Так поступати тре- 
ба каждого дня через 5—6 неділь. Результат 
буде напевно добрый. В часі курации найлуч- 
ше не кути коня. 

Памятати лем треба о одном, жебы ` што 
3—4 тыждней выралипльовати ‘належито ро- 
гы копыт от стороны подставы. 


Стр. 3. 


Комуникат 


В текучом року будут покликаны на звы- 
чайны войсковы вправы тоты подофицеры и 
воякы, належачи до резервы, котры достанут 
именны карты покликаня. 

Покликаны на войсковы вправы могут с 
важных причин, як нир. смерть и несчаств в 
родині, або с другых важных причин одержа- 
ти пересуненє часу отбытя вправ на термин 
позднійший, як тот, котрый назначено им в 
карт! покликаня. 

В таком случаю належит внести просьбу 
через Староство до той Повітовой Коменды 
Дополнень, котра выполнила карту поклика- 
ня и то найпозднійше на 4 тыждн! перед тер- 
мином роспочатя войсковых вправ. Близши 
информации сут оголошены в обвіщенях, вы- 
вішеных в каждом селі. 


Ціны пшеничной мукы и збожевой 
кавы в повіті новосандецком. 


На основі уповажненя Вовводы Кра- 
ковского с дня 14. ХП. 1935 (Дн. Вовв. Ч. 29, 
поз. 158) и по выслуханю опинии Пов. Коми- 
сии для баданя цін, установил Староста 
Новосандецкый ниже поданы ціны с важно- 
стьом от 1-го мая 1937, р.: 


В пов. В Крыниці 
новосандец- и в мушині: 
ком : 
За 


За 
100кг За1к 100 кг ат кг 
(гурт) (детайль) (гурт) (детайль 
зл. 8л. 8л. 8л. 


пшенична мука 65% 47 052 481 053 
збожева кава — 0,60 — 0,60 


Кто буде жадати, або брати высши ціны, 
буде караный по мысли Росп. През. Р. П. с 31. 
Ш. 1926. р. (Дн. 3. Р. П. Ч. 91, поз. 527) гро- 
шевом каром до 3.000 зл., або арестом до 6 
тыждней, або обома карами разом. 

Ціны мукы и хліба в повіті новосандецком 
с важностьом от 26. квітня 1937. р. 


На основі уповажненя Вовводы Кра- 
ковского с дня 14. ХП. 1935 (Дн. Вовв. Ч. 29, 
поз. 158) и по выслуханю опинии Пов. Коми- 
сии для баданя цін, установил Староста 
Новосандецкый ниже поданы ціны с важно- 
стьом от 26, квітня 1937. р.: 


в повіті: 4. 7А 
гурт детайль гурт детайль 
зл. 8л. зл, вл. 

мука житна 70% 3615. 0.405 7895-0341 
мука житна. 95% 30 0,33 30,5 0,34 
хліб житн. с 70% мукы — 0,35 — 0,36 
хліб житн. с 95% мукы — 0,29 — 0,30 


Кто буде жадати, або брати высши ціны, 
буде караный по мысли Росп. През. Р. П. с 31. 
Ш. 1926. р. (Дн. З. Р. П. Ч. 91, поз. 527) гро- 
шевом каром до 3.000 зл., або арестом до 6 
тыждней, або обома карами разом. 


ШТОБЫ ЛЯМПЫ НЕ КОПТИЛИ. 


Лямпы не будут коптити, ани выдавати 
неприятного запаху нафты, а при том будут 
світити ся ясно, всли на 1 л. нафты даме ма- 
лу ложочку соли. 


ПОМІЩАЙТЕ 
ОГОЛОШЕННЯ 
В ГАЗЕТ! „ЛЕМКО“. 


Стр. 4. 


Що чути в світі. 


Амерыка будує новы ‘военны · кораблі. 
Адмирал войск амерыканскых зажадал от ко- 
мисии до справ морскых воєнных сил позво- 
леня на будову шестох новых воєнных кора- 
блей, котрых кошт вынесе около 45 милионов 
доляров. 

Италияны предсказуют нову світову вой- 
ну. Дня 5. мая в италиянском парляменті вы- 
голосил бесіду вицеминистер войны Парияни, 
котрый заявил, же европейскый конфликт мо- 
же перемінити ся в світову войну и Италия 
мусит быти до войны приготовлена. Тому и- 
талиянскый вовнный промысл старат ся зре- 
ализовати плян дополненя сил морскых, ави- 
ацийных и техничных. 


Німый промовил. 20-літный Петру Урсо- 
вици с села Маргита в Семигороді, утратил пе- 
ред пару роками мову. Помимо того однак на- 
учил ся читати и писати и был терминатором 
у слесара. Недавно майстер выслал немову до 
одного предприємства, где затынул ключ и тре- 
ба было. отворити касу. Там увиділ Урсовици 
урядничку того предприємства, дівчину не- 
звычайно красну. 

зид красавицы так потряс немовом, же 
промовил. Случай тот заинтересовал лікарей. 
Они збадали Урсовициого и пришли к заклю- 
ченю, же был он німым не с причины танчу 
голосовых струн, лем прото, же горляны нер- 
вы не дійствовали. Под вплывом зворушеня 
нервы задрожали и ожили — и німый про- 
МОБИЛ. 

Труючий газ замінит землю в пустыню. С 
Москвы доносят, же совітскы учены вынашли 
новый труючий таз, котрый має страшечны 
свойства. Газ тот назвали: „рой смерти“. бет 
то теч фиолетовой барвы. Аж и найбарже рос- 
пущеный в водї, заперат он совсем отдых и 
вызыват опарене на цілой скорі. Земля, скро- 
плена, тым газом, став ся неурожайна на дол- 
гы літа. 

Новый газ вст значно сильнійший от вы- 
найденого давнійше иперыту. Бомба, напол- 
нена тым газом, на великом пространстві за- 
биват всі жиючи существа и замінят урожай- 
ну землю в правдиву пустыню. Дотеперешны 
противгазны маскы, лем на короткый час хо- 
ронят перед удушенем. Перши досліды с тым 
газом зроблено на людях под Москвом. В той 
ціли с вязницы на Лубянці перевезли чоты- 
рох политычных вязней и запроваджено до 
мурованой пивницы, где пак шмарено ампул- 
ку с новым газом. Результат был страшный. 
В неполной минут! всі они умерли от уду- 
шеня. 

Пашпорті до неба. Газеты льондынскы до- 
носят, же от долшого часу грасуе в полудне- 
вой Афрыц! банда ошустов, котра в небыва- 
лый способ вызыскув дтинячу легковірность 
муринов. Члены той банды ходят по мурин- 


скых селах, представляют ся, яко мисионары | 


и продают муринам пашпорты до неба. 
Пашпорты такы выставляют ошусты на 
друкованых формулярах, оправляют в барвны 
окладинкы и заосмотрюют в печаткы. До паш- 
портов вклиюют фотографии муринов, для ко- 
трых пашпорты сут перезначены. Ошусты ка- 
жут собі солено платити за пашпорты и ув 
ряют ошуканых бідаков, же с такым пашпор- 
том трафят напевно до неба, где на вікы ві- 


Отвіт. редактор: Гарас Громосяк в Крыниці. 


"И в мк 0" 
ков будут мати дост ідла и забавы и где бу- 
дут жити с ангелами, 

Безплатный готель. В місті Рочестер в Ан- 
глии є6ст невеличкый готель, котрый можна бы 
без пересады назвати найлучшим на світі. В 
готелю там не платит ся ани за спанє, ани за 
вечерю, ани за, снїданє. Наоборот, каждый, кто 
выходит с того готелю, достає на дорогу ище 
оден шилинг. Одынокый тот на світі готель 
называт ся: „Дом для подорожных Ришарда 
Уатса““. Основано тот дом в 1579. р. за гроши, 
якы ‘на тоту ціль жертвовал місцевый богач 
Уатс. До тепер готель тот держит ся с процен- 
тов от зложеных богачем грошей. 

Готель вст небогатый, але выгодный. Без- 
платны тості находят там таку саму обслуту, 
як И в найлучших антлицкых готелях. 

Шкода, же такый готель вст в Англии и 
шкода, же вст лем ‘Оден на, світі. Жебы так бы- 
ли такы готелі в каждом місті, можна бы лег- 
ко подорожовати по прекрасном світі. | 


В 


Вісти с краю. 


Лига Охороны Звірят во Львові постано- 
вила основати во Львові ратункову стацию 
для звірят. Такы стации сут уж во многых м!- 
стах Европы и дают они помоч хворым и ра- 
неным звірятам, штобы они не мусіли ся му- 
чити долго. За приміром Львова повинни ити 
другы міста, особенно тоты, в котрых зрірята 
помагают людям в роботі и сут часто корми- 
телями людей. В заталі у нас оказує ся за ма- 
ло чувства для домашных звірят. Часто бє гя 
их и мучит, хоц звірята сут правдивым прия- 
телем человіка. 


Найбольший дом в Польщі. Напевно най- 
большим домом в Польщі вст мурованый чер- 
Боный дом, положеный при ул. Гурчевской 
под ч. 15. Жив в том дому 1.790-еро люда. Пра- 
ві всі жителі того дома — то роботникы, реме- 
сельникы и низши урядникы. Люды жиючи 
в том домі мают 450 дітей, Такого числа жи- 
телей и числа дітей не має не одно село, а на- 
віт сут и місточка; котры мают свовго бурми- 
стра, уряд, школы и Т. д., а не мают тилько 
людей. 


Хотіли перекупити судию. Франц и Викт. 
Тылищакы мали справу цывильну в суді в 


КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 
ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 


НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщині 
представителі: тг. Осиф Ямовицкый — Крыница - Село 
и Михаил Перелом — Сянок. 


ПОИ 

Мушині. Они хотіли забезпечити собі корист- 
ный вырок и написали до судии д-ра Рахвала 
просьбу, штобы их переслухал прыватно. До 
просьбы приложили банкнот 20-злотовый. 

Судия д-р Рахвал повїдомил о том про- 
куратора, котрый выготовил Тылищакам акт 
оскарженя. 


Варшавскый жебрак’— богачем. В шпи- 
талі в Варшаві помер 69-літный жебрак Зис- 
ман Смаковскый. 

По его’ смерти выявило ся, же оставил он 
дві: великы каменицы. Кром! того стверджено, 
же провадил он двоякый трыб житя. Коли за- 
нимал ся жебранином, то одівал ся в подерты 
лахманы, а як выходил на місто в справах 
гандлевых, был все талянтно одтый. Смаков- 
скый оставил величезный маєток в вартосте- 
вых паперах, векслях и чеках. Не мал ниякой 
родины. 

На вість о смерти короля жебраков, діїды 
постановили урядити єму похорон. 


Каиновый злочин. Б одном селі волко- 
выского повіта Игн. Качко повадил ся при 
розділі маєтку со своим братом Бенедом и се- 
стром Надеждом и ударил брата и сестру со- 
кыром. Бенеда умер, а сестрі отрубал ‘палец 
у правой рукы. Преступного брата аресто- 
вано. 


В Лодзи и коло Заліщик откопано шкеле- 
ты мамутов. При ул. Вапенной в Лодзи в ча- 
сі копаня каналов, отнайдено полный шкелет 
мамута. 

Мамут то величезный допотопный звір, 
подобный до слона, с подобныма до него кли- 
ками, але значно от него больший. 

"" Масы людей згромадили ся, штобы Виде 
ти тот рідкый оказ. Шкелет зложено старан- 
но и отослано до музея. 

В том самом часі найдено коло Залйцик, 


недалеко румунской границы также решткы 


мамута, але уж не цілого, а. также кости во- 
лохатого носорога. Откопано их в копальнях 
гипсу и отослано также до музея. 

Такы звірята жили на наших землях барз 
давно, — десяткы тысячей літ. Гдекади, як 
видно с тых двох случаев, законсервовали ся 
под земльом и переховали ся до тепер. 


ХИИИ 


Типография А. Гольдмана, во Львові, ул. Сикстуска Ч. 19. 


